Tauzai

Tauzai – kaimas pietvakarinėje Skuodo rajono savivaldybės dalyje, abipus kelio , kairiajame Bartuvos krante.

 Istorija 

XVI a. II pusėje valakų reformos metu įkurtas gatvinis kaimas. Visi pastatai buvo mediniai, tašytų rąstų sienomis, aukštais šlaitiniais stogais, dengtais ilginiais šiaudais, vėliau – skiedromis. Gyvenamųjų namų (trobų) viduje buvusi priemenė su dideliu butelio formos kaminu trobos centre. Gyvenamoji trobos pusė būdavo rytinėje, o ūkinė – vakarinėje dalyje.

XX a. pradžioje kaime buvo apie 10, o 1923 m. – 22 sodybos,Lietuvos apgyvendintos vietos. – Kaunas, 1925, p. 116 išsimėčiusios abipus gatvės. Lietuvos žemės reformos metu jos išskirstytos į vienkieminius ūkius. Senoje vietoje likusios sodybos išlaikė gatvinio kaimo planinę struktūrą ir senuosius, XVIII–XIX a. statinius. 1971 m. gatvinio kaimo dalis su K. Galdiko, S. Galdikienės, J. Serapino, J. Kažio, O. Paulauskienės etninės architektūros sodybomis buvo įrašyta į vietinės reikšmės architektūros paminklų sąrašą.Lietuvos TSR kultūros paminklų sąrašas. – Vilnius, 1973, p. 406

 Gyventojai 

 Kultūros paveldas 
 Tauzų kapinynas, vad. Papilale (I tūkstantmetis);
 Tauzų senosios kapinės, vad. Pilale, Maro kapinaitėmis (XVI–XIX a.);
 Etnoarchitektūrinė sodyba (namas – 1731 m.; svirnas – 1740 m.)Kultūros vertybių registras: Etnoarchitektūrinė sodyba
 Koplytėlė su Švč. Mergelės Marijos ir 2 angelų skulptūromis (XIX a. pab.);
 Koplytstulpis su Švč. Mergelės Marijos ir Šv. Florijono skulptūromis (1825 m.).Lietuvos Respublikos istorijos ir kultūros paminklų sąrašas. – Vilnius, 1993, p. 350; Lietuvos TSR kultūros paminklų sąrašas. – Vilnius, 1973, p. 522

 Šaltiniai 

Kategorija:Skuodo rajono savivaldybės gyvenvietės